Bublių tvenkinys (Kaišiadorys)
Bublių tvenkinys – tvenkinys Lietuvoje, Kaišiadorių rajone, 7,5 km į vakarus nuo Žiežmarių miesto. Sudarytas užtvenkus Strėvos upę (Nemuno intakas) 8 km nuo jos žiočių. Tvenkinio ilgis iš pietryčių į šiaurės vakarus – 1,34 km, plotis – iki 0,15 km. Altitudė 60 m. Pietinis krantas aukštas. Didesnė dalis krantų apaugusi miškeliais. Šiaurinėje pakrantėje telkšo bevardis 2,54 ha tvenkinys, įsikūrę Bijautonių ir Pavuolio kaimai, pietinėje – Zauliškių kaimas. Į pietryčius nuo tvenkinio eina kelias  129  Antakalnis–Jieznas–Alytus–Merkinė . Įrengtas 1999 m., pastačius 450 kW galios Bublių HE.